માટુંગા સ્ટેશનની પાસે જ આવેલાં અને ૩૦થી ૪૦ વર્ષ જૂનાં વૃક્ષોની નર્દિયતાથી કરવામાં આવેલી કતલ બાબતે નિખિલ દેસાઈએ કહ્યં હતું કે ‘પીપળા જેવા વિશાળ ઝાડમાં ડ્રિલ મશીનથી લગભગ દોઢ ફૂટનાં હોલ પાડવામાં આવ્યાં હતાં અને પછી એમાં ઝેરી લિક્વિડ કેમિકલ નાખીને એમની ખુલ્લેઆમ કતલ કરી નાખવામાં આવી હોવાનું સ્પષ્ટ રીતે જણાઈ આવે છે. આજે આ ત્રણ ઝાડને લોકોએ મારી નાખ્યાં છે, કાલે ઊઠીને બીજા ઝાડનું પણ આવી રીતે નિકંદન કાઢી નાખવામાં લોકો અચકાશે નહીં. એટલે જ આ બાબતે સુધરાઈએ તાબડતોબ પોલીસમાં ફરિયાદ કરી એ બહુ સારું થયું છે, પણ હવે ઝાડની આવી દુર્દશા કરનારા જલદી હાથમાં આવે અને તેમને સજા મળે એવો અમારો પ્રયાસ ચાલી રહ્યો છે.’